24-årige Viktor Bromer var tirsdag formiddag for første gang i vandet til VM i svømning på langbane.

Viktor Bromer, der til dagligt bor i Aalborg, slår disse dage sine folder til VM i svømning på langbane i Budapest i Ungarn. Han var i vandet for første gang til stævnet tirsdag formiddag. Og det var med stor succes. Viktor Bromer sprang i bassinet i disciplinen 200 meter butterfly. Det gjorde han i tiden 1 minut og 55,13 sekunder. En tid, der er rigeligt til, at han kvalificerer sig til semifinalen på distancen. - Det var fedt at komme ned på 55 sekunder igen. Jeg svømmede faktisk hurtigere, end jeg gjorde til OL, så jeg er rigtig glad, siger Bromer til TV2 SPORT efter heatet. Viktor Bromer skal svømme semifnale tirsdag aften.